Diari Oficial de la Generalitat Valenciana


Sumari del DOGV 7415, del 02-12-2014 (2014/10721)

RESOLUCIÓ de 31 d'octubre de 2014, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria per a la concessió d'instruments financers per a projectes d'Innovació Empresarial per a l'exercici 2014, aprovada per la Resolució de 23 de juliol de 2014, del president de l'IVACE.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10059


Data del document
:   31-10-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 d'octubre de 2014, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria per a la concessió d'instruments financers per a projectes d'Innovació Empresarial per a l'exercici 2014, aprovada per la Resolució de 23 de juliol de 2014, del president de l'IVACE. [2014/10798]  
Per la Resolució de 23 de juliol de 2014, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes d'Innovació Empresarial per a l'exercici 2014 (DOCV 7329, 31.07.2014).  
L'article 13, «Dotació pressupostària», establix que el pressupost d'esta convocatòria és d'1,4 milions d'euros per a l'actuació 1, «Innovació de producte», i d'1,4 milions d'euros per a l'actuació 2, «Innovació de procés», i preveu així mateix la possibilitat del seu increment.  
  
Segons informe de l'Àrea d'Empreses i Associacions, de data 30 d'octubre de 2014, es proposa l'ampliació del pressupost del programa amb excedents procedents del pressupost no executat de les convocatòries d'instruments financers per a projectes d'I+D en Cooperació, i de Creació d'Empreses de Base Tecnològica, a fi d'incrementar l'eficàcia de la convocatòria, tenint en compte l'alt nombre de sol·licituds presentades.  
De conformitat amb allò que s'ha exposat, i en virtut del que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
Ampliar en 1.400.000,00 euros el pressupost de l'actuació 1, «Innovació de producte», i en 100.000,00 euros el pressupost de l'actuació 2, «Innovació de procés», de la convocatòria per a la concessió d'instruments financers per a projectes d'Innovació Empresarial per a l'exercici 2014. El pressupost total disponible de la convocatòria ascendix a la quantitat de 4.300.000,00 euros.  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 31 d'octubre de 2014. El president de l'IVACE: Máximo Buch Torralva.